ตลท.ปลด H หุ้น TPIPL รอบบ่ายหลังแจงผถห.ใหญ่ปรับโครงสร้างภายในกลุ่ม
ตลท.ปลด H หุ้น TPIPL รอบบ่ายหลังแจงผถห.ใหญ่ปรับโครงสร้างภายในกลุ่ม
ตลท.ปลด H หุ้น TPIPL รอบบ่ายหลังแจงผถห.ใหญ่ปรับโครงสร้างภายในกลุ่ม
2 เม.ย. 2563

ตลาดหลักทรัพย์แห่งประเทศไทย (ตลท.) ปลดเครื่องหมาย H หุ้นบริษัท ทีพีไอ โพลีน จำกัด (มหาชน) หรือ TPIPL ตั้งแต่การซื้อขายรอบบ่ายวันนี้ (2 เม.ย.) หลังบริษัทได้เปิดเผยข้อมูลรายการบิ๊กล็อตหุ้นเมื่อวานนี้ (1 เม.ย.) โดยบริษัท เลียวไพรัตนวิสาหกิจ จำกัด (กลุ่มเลี่ยวไพรัตน์เป็นผู้ถือหุ้นใหญ่ และมีอำนาจควบคุม) ได้ขายหุ้น TPIPL จำนวน 4,540,208,000 หุ้น ในราคาหุ้นละ 1.11 บาท ให้แก่ บริษัท ไทยปิโตรอุตสาหกรรม จำกัด (กลุ่มเลี่ยวไพรัตน์เป็นผู้ถือหุ้นใหญ่และมีอำนาจควบคุม) เพื่อบริหารและปรับปรุงรายการทางบัญชี
อย่างไรก็ตาม ในวันเดียวกัน บริษัท เลียวไพรัตนวิสาหกิจ จำกัด ได้ซื้อหุ้น TPIPL ในราคาเดียวกันและจำนวนเท่ากัน กลับคืนจากบริษัท ไทยปิโตรอุตสาหกรรม จำกัด ทำให้ไม่มีผลต่อการเปลี่ยนแปลงโครงสร้างผู้ถือหุ้น และอำนาจในการบริหารงานในบริษัทแต่อย่างใด รายการดังกล่าวจึงไม่เข้าเกณฑ์ในการจัดทำคำเสนอซื้อ (Tender offer)